Alcun fragmentos o paraphrases del Republica de Zenon de Citio son preservate apud altere autores (typicamente hostil). Il ha anque fragmentos del scripturas de Chrysippo (includente duo o tres trovate in le cineres de Herculaneo), Cleanthes (un hymno a Zeus), Panetio, Posidonio e alteres. Le dialogos philosophic de Ciceron presenta anque le argumentationes del stoicos; altere interlocutores (sia epicuree sia sceptic) los examina e presenta lor alternativos.